[{"text_idx": "#000001", "text": "Lau\u0306 statistika esploro Esperanto trovig\u0302as inter la 30 plej uzataj lingvoj en Twitter. Sed c\u0302u vere tiel estas? Kie do estas la multegaj pepaj\u0302oj en Esperanto?"}, {"text_idx": "#000002", "text": "Rilato de originalaj (blua) kaj resenditaj (orang\u0302kolora) pepaj\u0302oj en diversaj lingvoj. Grafikaj\u0302o el la studo, kiu asertas, ke Twitter estas unu el la plej popularaj lingvoj en Twitter."}, {"text_idx": "#000003", "text": "Scienca esploro pri la lingvoj de mesag\u0302oj c\u0302e la socia reto Twitter asertas, ke dum la pasintaj dek jaroj tie dissendig\u0302is kelkaj centmilionoj da mesag\u0302oj en Esperanto. Lau\u0306 la studo en 2019 c\u0302iusemajne proksimume 150 000 mesag\u0302oj c\u0302e Twitter estis esperantlingvaj au\u0306 20 000 mesag\u0302oj tage."}, {"text_idx": "#000004", "text": "Tio sonas vere brile por Esperanto \u2013 sed se oni serc\u0302as per Google c\u0302e Twitter, oni ne trovas tiujn mesag\u0302ojn. Lau\u0306 eta studo, kiun mi faris, c\u0302e Twitter trovig\u0302as eble kelkaj cent mil mesag\u0302etoj en Esperanto; ni kalkulu ekzemple kun 400 000 (detaligo sube)."}, {"text_idx": "#000005", "text": "Twitter estis fondita en 2006. Se ni supozas \u2013 por plu simpligi la kalkulon \u2013 ke temus pri mesag\u0302etoj el la lastaj dek jaroj, 2010-2019, tiam estus eble 40 000 mesag\u0302etoj jare au\u0306 800 mesag\u0302etoj c\u0302iusemajne. Estas do eble, ke la citita scienca studo iomege troigis la veran nombron pri Esperanto; la kau\u0306zo eble kus\u0302as c\u0302e la uzita lingvodetektilo FastText."}, {"text_idx": "#000006", "text": "Mia eta studo uzis la metodon, kiun jam aplikis Gregory Grefenstette & Julien Nioche en sia esploro \u201dEstimation of English and non-English Language Use on the WWW\u201c (2000). Oni eliras de la supozo, ke la lau\u0306procenta distribuo de unuopaj vortoj en la esplorata tekstaro estas simila al la distribuo lau\u0306 oftecvortaroj. Ekzemple la vorto ekzistas trovig\u0302as 19 550-foje en la 2 505 513 frazoj de la oftec-vortaro el Leipzig. Se oni serc\u0302as c\u0302e Google per ekzistas kaj \u201d\u201d, oni ricevas informon pri proksimume 2 070 rezultoj. (Jes, ankau\u0306 mi ne scias, c\u0302u tio similas al la vero c\u0302e Twitter; krome, via rezulto eble estos iom alia)."}, {"text_idx": "#000007", "text": "Kondic\u0302e ke oni iom fidas la rezultojn, oni povas supozi, ke dekono da aperoj de \u201cekzistas\u201d c\u0302e Twitter signifas, ke tie trovig\u0302as nur dekono de la frazoj en la oftecvortara korpuso, proksimume 270 000. Tiam restas la problemo, ke la frazoj ekster Twitter estas supozeble pli longaj ol en Twitter \u2013 eble ni supozu, ke ili ekster Twitter estas simile longaj kiel la kompletaj mesag\u0302oj c\u0302e Twitter au\u0306 almenau\u0306 ne tro malsimile longaj."}, {"text_idx": "#000008", "text": "Por iom certigi la rezulton mi uzis ankorau\u0306 duan esploron, la oftecliston de Vanege pri 88 683 mesag\u0302oj de la Telegrama grupo Esperantujo. Tie ekzistas aperas 707-foje; simile ni do povas taksi, ke c\u0302e Twitter trovig\u0302as proksimume trifoje tiom da mesag\u0302oj kiom en la korpuso de Vanege, eble 260 000 mesag\u0302oj. (Por ke vi ne tro kredu je perfekteco: Tio estis la plej simila rezulto de ambau\u0306 vojoj; aliloke la diferenco estas ekzemple inter 240 000 kaj 660 000.)"}, {"text_idx": "#000009", "text": "Tian kalkuladon mi faris krome por la vortoj komprenas, signifas, bezonas, kredas, povus, kompreneble, lernejo, samtempe kaj renkontis. Tiujn mi elektis en la listo de Vanege; mi poste testis c\u0302e Google, c\u0302u c\u0302e Twitter la vortoj aperas nur au\u0306 preskau\u0306 nur en esperantlingvaj frazoj. La taksoj pri la nombroj de frazoj lau\u0306 la oftecvortaro el Leipzig kaj lau\u0306 la oftec-studo de Vanege por tiuj vortoj trovig\u0302as c\u0302iuj inter 150 000 kaj 700 000."}, {"text_idx": "#000011", "text": "Ke ne c\u0302io c\u0302e Google estas realisma, tion cetere montras ekzemple serc\u0302o pri \u201cekzistas\u201d c\u0302e Twitter lau\u0306 tempo. Se oni esploras la tempon ekde 2015, oni ricevas 2 (du) rezultojn. Se oni esploras la tempon de 2005 g\u0302is 2014, estas nul rezultoj; sume 2. Kiel skribite, sen indiko de tempoperiodo la Google-informo donas 2 070 rezultojn ..."}, {"text_idx": "#000012", "text": "Kompare kun la informo en la studo de Thayer Alshaabi kaj aliaj, bedau\u0306rinde Esperanto havas malpli bonan lokon. Tamen povas esti, ke Esperanto c\u0302e Twitter estas inter la cent plej ofte uzataj lingvoj. Oni c\u0302iukaze konsciu, ke la pozicio c\u0302e Twitter dependas ne nur de la g\u0302enerala aktiveco en lingvokomunumo, sed ankau\u0306 de la populareco de Twitter kompare kun aliaj mesag\u0302iloj; eble en Esperantujo nuntempe Telegramo estas relative forte uzata."}, {"text_idx": "#000014", "text": "UEA jam pagis 70 000 eu\u0306rojn por nova retejo"}, {"text_idx": "#000017", "text": "Interesa grafiko pri novaj kaj plusenditaj mesag\u0302oj, per tvitero. El kie vi prenis tiujn datumojn?"}, {"text_idx": "#000020", "text": "La grafikaj\u0302o pretendas montri, ke estas pli da originalaj pepaj\u0302oj en Esperanto ol resenditaj. Tio ja estus iom interesa informo, se oni povus fidi la originalan studon, el kiu g\u0302i venas. Sed se pravas Lu pri tio, ke la esperantlingvaj pepaj\u0302oj ne estis g\u0302uste identigitaj en la originala studo, la grafikaj\u0302o ig\u0302as nura ilustraj\u0302o, almenau\u0306 kiom temas pri la Esperantaj pepaj\u0302oj."}, {"text_idx": "#000023", "text": "G\u0302usta rimarko rilatas al populareco de Tvitero en diversaj landoj. Ekzemple en C\u0302inio g\u0302i estas blokita kaj en Rusio preskau\u0306 tute ne uzata. Kial? Ni simple ne s\u0302atas g\u0302in \ud83d\ude42"}, {"text_idx": "#000027", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000029", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]